CONTRACT DE ASOCIERE IN PARTICIPATIUNE
NR. 3-______________ DIN _____________________
1. PARTILE CONTRACTANTE

1.1
Societatea comerciala _________ SRL, cu sediul social in _________, Telefon:______, fax:________, inmatriculata la Oficiul Registrului Comertului sub Nr. __________, avand CUI: _______, reprezentata de _______, in calitate de ASOCIAT PRIM (FRANCIZOR)
1.2
Societatea comerciala ________________________________, cu sediul social in __________________________________________________________________________________, Tel./Fax: ____________________________,  inmatriculata la Oficiul Registrului Comertului sub nr. _______________________ , avand CUI: ______________________, reprezentata de ________________________, identificata in reteaua Public Bet drept Agentia __________________, in calitate de ASOCIAT SECUND (FRANCIZAT)
au convenit incheierea prezentului contract de asociere in participatiune cu respectarea urmatoarelor clauze:
2.
OBIECTUL CONTRACTULUI

2.1
ASOCIATUL PRIM (FRANCIZOR) si ASOCIATUL SECUND (FRANCIZAT) convin sa intemeieze o asociatie in participatiune cu scopul comun de a obtine castiguri de pe urma activitatii desfasurata de aceasta.

2.2
prezenta asociere in participatiune are ca temei legal prevederile art 251-256 C. Com.

2.3
Pentru ca asociatia in participatiune sa desfasoare o activitate comerciala rentabila, ASOCIATUL SECUND (FRANCIZAT) pune in asociatiune spatiul comercial de ...mp situat in ...., pentru ca ASOCIATUL PRIM (FRANCIZOR) sa desfasoare activitatea de Pariuri Sportive (si/sau aparate elctronice cu castiguri).

2.4
Rezultatele obtinute de pe urma acestei activitati vor fi distribuite conform art. 6.6.

2.5
Aceasta asociatie in participatiune se caracterizeaza prin lipsa de personalitate juridica.

2.6
In cazul in care ASOCIATUL PRIM (FRANCIZOR) nu poate obtine inregistrarea punctului de lucru sau avizele si autorizatiile necesare desfasurarii activitatii la aceasta adresa, contractul se anuleaza si partile isi vor restitui prestatiile reciproce.

2.7
Deoarece nu constituie o entitate juridica distincta in raporturile cu tertii, asociatia in particiapatiune nu se poate obliga distinct, fiecare membru asociat obligandu-se fata de terti (cu care a contractat) in mod direct si distinct.

2.8
Asociatia in participatiune convenita prin prezentul contract va desfasura activitatea dupa urmatoarele principii:
2.8.1
independenta juridica si comerciala a fiecarui membru asociat

2.8.2
sprijin reciproc si prioritate in prestarea de servicii necesare realizarii scopului asociatiei.

3.
DURATA CONTRACTULUI

3.1
Prezentul contract se incheie pentru o perioada de 1 an de zile, incepand cu data de _________
3.2
Daca nici una din parti nu anunta incetarea contractului cu 30 de zile inainte de terminarea perioadei initiale de 1 an, contractul se prelungeste in aceleasi conditii si termen - tacita reconductiune, sub conditia valabilitatii licentei pentru exploatarea jocurilor de noroc. 
3.3
Durata contractului poate fi modificata cu acordul expres al partilor, prin acte aditionale.

4.
ACTIVITATILE ECONOMICE DESFASURATE

4.1
ASOCIATUL PRIM (FRANCIZOR) si ASOCIATUL SECUND (FRANCIZAT) vor desfasura activitati rentabile avand ca obiect Pariuri Sportive , cod CAEN 9200.

4.2
Asocierea va putea desfasura orice alta activitate rentabila, convenita de parti prin acte aditionale.

5.
APORTUL PARTILOR LA ASOCIATIA IN PARTICIPATIUNE

5.1
In vederea realizarii scopului prevazut in acest contract - activitatea de pariuri sportive, activitate care va incepe la o data ulterioara semnarii contractului de catre parti ASOCIATUL PRIM (FRANCIZOR) va asigura:

5.1.1
Know-how-ul si dotarile tehnice necesare desfasurarii activitatii de pariuri sportive, dupa cum urmeaza:

 -  calculator – 1 buc.

 -  monitor – 1 buc.

 -  imprimanta termica pentru bilete – 1 buc.

 - aparat de marcat electronic fiscal – 1 buc.

 - seif pentru valori – 1buc.

 - router – 1 buc.

 - bar code reader(scaner) – 1 buc.
 - imprimanta laser – 1 buc.

5.1.1.1
Echipamentele vor fi proprietatea ASOCIATULUI PRIM (FRANCIZOR) si vor fi date  in folosinta si paza juridica (custodie) a ASOCIATULUI SECUND (FRANCIZAT), pe baza de proces verbal de predare-primire.
5.1.2
Instruirea personalului ASOCIATULUI SECUND (FRANCIZAT) in vederea desfasurarii activitatii in bune conditii si deasemenea, fara a stanjeni alte activitati ale asociatului

5.1.2.1
Instruirea personalului va fi efectuata prin predarea Regulamentului de functionare a jocului pentru pariuri sportive, instructiunilor de lucru, Regulamentului intern pentru operatorii din casierii si a unui manual pentru operatorii-casieri, care vor fi parte integranta din  prezentul contract si vor obliga ambii asociati cat si personalul acestora implicat in activitatea de pariuri sportive.

5.1.2.2
Regulamentul de functionare a jocului de pariuri sportive, instructiunile, manualul operatorilor casieri, vor fi actualizate permanent de catre ASOCIATUL PRIM (FRANCIZOR), respectand prevederile legale in materie si care vor fi transmise ASOCIATULUI SECUND (FRANCIZAT) ori de cate ori va fi cazul, acestea devenind, si ele, parte integranta din prezentul contract.
5.1.3
Evidenta contabila a asocierii, atat la nivel de evidenta primara, cat si evidenta financiar-contabila propriu-zisa, conform prevederilor capitolului 6.
5.1.4
Obtinerea tuturor autorizatiilor si avizelor necesare pentru desfasurarea, in deplina legalitate, a activitatii care face obiectul prezentului contract, sub sanctiunea prevazuta la art. 2.6, cu sprijinul nemijlocit al ASOCIATULUI SECUND (FRANCIZAT) pentru autorizatiile pe plan loca1.
5.1.5
Dotarea spatiului cu mijloace de reclama si publicitate necesare pentru aducerea la cunostinta publicului a activitatilor desfasurate.

5.1.6
Formularele tipizate necesare desfasurarii activitatii in conditii de legalitate : tichete de pariere, registru unic de control, registru de casa, dispozitii catre casierie(pe plata/incasare),monetare si rolele pentru casa de marcat fiscala, etc. 

5.2
ASOCIATUL SECUND (FRANCIZAT) va asigura si suporta toate cheltuielile aferente pentru urmatoarele:

5.2.1
Aportul unui fond de comert situat la adresa mentionata la art. 2.3, cu destinatia de spatiu comercial, in suprafata de .............. metri patrati.

5.2.1.1
Destinatia fondului de comert va fi pastrata pe toata durata contractului.

5.2.1.2 ASOCIATUL SECUND (FRANCIZAT) va pune la dispozitia ASOCIATULUI PRIM (FRANCIZOR) toate documentele necesare obtinerii inregistrarilor, autorizatiilor si avizelor necesare functionarii in spatiul pus la dispozitia asocierii, sub sanctiunea prevazuta la art. 2.6.

5.2.1.3
ASOCIATUL SECUND (FRANCIZAT) va suporta toate cheltuielile cu utilitatile aferente fondului de comert destinat asocierii, precum si toate impozitele si taxele aferente acelui spatiu.

5.2.2
ASOCIATUL SECUND (FRANCIZAT) va asigura si comunicatiile de date si/sau voce, necesare desfasurarii activitatii de pariuri sportive, dupa specificatiile solicitate de ASOCIATUL PRIM (FRANCIZOR).
5.2.3
Personal propriu aferent desfasurarii activitatii de pariuri sportive si cheltuielile cu salariile personalului.

5.2.3.1 Personalul va trebui sa indeplineasca conditiile legale pentru lucrul in domeniul pariurilor sportive.
5.2.3.2
Personalul va fi instruit de catre ambii asociati conform regulamentul de joc, manualului pentru operatori furnizat si va respecta instructiunile zilnice trimise de ASOCIATUL PRIM (FRANCIZOR) prin personalul angajat.

5.2.4
Mijloacele de reclama si publicitate vor fi asigurate de ASOCIATUL PRIM (FRANCIZOR) si vor fi montate si intretinute pe cheltuiala ASOCIATULUI SECUND (FRANCIZAT) (autorizatii, taxe, curatenie, consumabile, etc.)

5.2.5
Materialele consumabile aferente activitatii(papetarie, birotica, etc.)
6.
EVIDENTA CONTABILA

6.1
Evidenta contabila a asociatiei in participatiune va fi tinuta centralizat si distinct de catre unul dintre asociati, respectiv de catre ASOCIATUL PRIM (FRANCIZOR) - SC PUBLIC BET SRL, pe baza documentelor justificative intocmite de personalul angajat al ASOCIATULUI SECUND (FRANCIZAT).
6.2
Documentele justificative intocmite, modul de arhivare in dosare si circuitul documentelor sunt reglementate in cadrul unei anexe la prezentul contract. (si in manualul operatorilor casieri)
6.3
ASOCIATUL SECUND (FRANCIZAT) va trimite documentele necesare intr-un exemplar original in primele 5 zile ale lunii, pentru luna precedenta, la sediul central al Public Bet, prin corespondenta cu confirmare de primire.

6.4
ASOCIATUL PRIM (FRANCIZOR) care tine evidenta contabila a asociatiei, va transmite ASOCIATULUI SECUND (FRANCIZAT) situatia incasarilor lunare pe baza careia se va stabili cuantumul cotei de asociere, pana la 15 ale lunii, pentru luna precedenta.
6.5
Asociatii se obliga sa nu transmita nici un decont de cheltuieli catre cealalta parte.

6.6
ASOCIATUL SECUND (FRANCIZAT) va beneficia de urmatoarea grila de plata:

· 5% - pentru incasari pana la 5000ron

· 7.5%- pentru incasari intre 5001ron si 15000ron

· 10% - pentru incasari peste 15000ron

din MIZA inregistrata in fiecare luna de catre asociere, conform urmatoarelor prevederi:
6.6.1 Prin MIZA intelegem incasarile pentru biletele valabile de pariuri sportive realizate de prezenta asociere, fara taxele aferente, taxe ce reprezinta 15% din Miza si impozitul pe castiguri retinut de la persoane fizice, care vor fi achitate de catre ASOCIATUL PRIM (FRANCIZOR). 
6.6.2 Impozitul cu retinere la sursa reprezinta o cota legala de 20% calculata asupra castigurilor obtinute de jucatori situate intre 600 si 10.000 RON si 25% pentru sumele mai mari de 10.000RON (art. 77 din Codul Fiscal)
6.6.3 La calculul Mizei nu se vor cuprinde biletele de pariuri sportive stornate, biletele castigatoare cu cota 1 (Exemplu: situatiile exceptionale conform regulamentului de joc) si/sau biletele facute si neincasate.
6.7
Plata cotei de asociere catre ASOCIATUL SECUND (FRANCIZAT) va fi efectuata dupa urmatoarele prevederi:

6.7.1
ASOCIATUL PRIM (FRANCIZOR) va efectua plata cotei de asociere catre ASOCIATUL SECUND (FRANCIZAT) pentru luna precedenta, in termen de 5 zile de la transmiterea situatiilor de la punctul 6.4.

6.7.2
Neachitarea in termen de 15 zile atrage dupa sine penalitati de intarziere de 0.1% pe zi din suma confirmata.
7.
CIRCUITUL BANILOR. PLATA CASTIGURILOR. DAUNE.

7.1
Banii rezultati in urma incasarilor, mai putin castigurile neplatite, se vor depune sapatamanal, in fiecare zi de marti, intr-un cont bancar, aferent prezentei asocieri, deschis de ASOCIATUL PRIM (FRANCIZOR) si care va fi comunicat ASOCIATULUI SECUND (FRANCIZAT), sub sanctiunea blocarii accesului la sistemul de joc si a unor penalitati de 1% din suma datorata de asociatul prim francizor pentru luna respectiva.
7.1.1
Daca suma castigurilor depaseste suma soldului disponibil, ASOCIATUL PRIM (FRANCIZOR) este obligat ca, in conformitate cu regulamentul de joc, sa depuna diferenta de numerar necesara achitarii castigurilor in contul bancar aferent prezentei asocieri.
7.1.2
ASOCIATUL SECUND (FRANCIZAT) are obligatia platii castigurilor in termen de 24 de ore de la ridicarea numerarului trimis de ASOCIATUL PRIM (FRANCIZOR) prin banca.
7.1.3
Plata castigurilor va fi efectuata jucatorilor prin intermediul operatorilor angajati ai ASOCIATULUI SECUND (FRANCIZAT), care vor trebui sa isi insuseasca si sa respecte in totalitate si cu strictete Regulamentul De Functionare A Jocului Pentru Pariuri Sportive, Manualul 
Operatorilor din Agentii, precum si orice alte instructiuni transmise in orice fel de catre ASOCIATUL PRIM (FRANCIZOR) prin angajatii acestuia. 
7.2
In cazul in care vor apare incidente /neconcordante privind banii incasati de asociere (minusuri de casa ca urmare a unor diverse evenimente - sustrageri de catre personalul angajat al ASOCIATULUI SECUND (FRANCIZAT), sustrageri de catre autori necunoscuti, prin patrunderea 
ilegala in spatiul detinut de ASOCIATUL SECUND (FRANCIZAT), bilete facute si neincasate din diverse cauze, de catre operatorii angajati ai ASOCIATULUI SECUND (FRANCIZAT), sau orice alt eveniment de acest gen), prejudiciul rezultat va fi suportat de catre ASOCIAT SECUND (FRANCIZAT).

7.3 In situatia aparitiei unor incidente aparute ca urmare a erorilor umane de operare cu casa de marcat sau cu restul echipamentelor tehnice puse la dispozitie de catre asociatul prim, daunele vor fi suportate de ASOCIATUL SECUND (FRANCIZAT), daca nu exista nici o posibilitate de corectare ulterioara a erorii.

8 RĂSPUNDEREA PĂRŢILOR
8.1 În relaţiile cu terţii, răspunderea pentru obligaţiile comerciale asumate revine părţii care s-a obligat.

8.2 Prezentul înscris serveşte interesul comun al părţilor care se obligă să-l execute întocmai şi întrutotul cu bună credinţă, sinceritate şi seriozitate.

8.3 Ambele părţi se obligă să urmărească şi să se informeze reciproc asupra derulării acestui contract.

8.4 Pentru neîndeplinirea, îndeplinirea defectuoasă sau cu întârziere a obligaţiilor comerciale asumate în acest contract, partea  în culpă va suporta daune.

8.5 ASOCIATUL SECUND (FRANCIZAT) va efectua pe cheltuiala sa reparatii la structura spatiului care face obiectul prezentului contract de asociere pentru a asigura buna desfasurare a activitatii, care nu se vor deconta ASOCIATULUI PRIM (FRANCIZOR).

8.6 De asemenea, pe durata contractului ASOCIATUL SECUND (FRANCIZAT) va putea efectua modificari sau schimbari ale structurii spatiului ce face obiectul prezentului contract fara sa afecteze buna desfasurare a activitatii.

8.7 ASOCIATUL SECUND (FRANCIZAT) va asigura ASOCIATULUI PRIM (FRANCIZOR) acces la sistemul de supraveghere video al incintei unde se desfasoara activitatea ce constituie obiectul prezentului contract, cu titlu gratuit.

8.8 ASOCIATUL PRIM (FRANCIZOR) se obliga  sa predea pe baza de proces verbal de predare primire inventarul bunurilor pe care le va aduce ca aport in cadrul prezentului contract de asociere in participatiune in maxim 15 zile de la semnarea prezentului contract, iar aceasta anexa va fi supusa aprobarii ASOCIATULUI SECUND (FRANCIZAT).

8.9 ASOCIATUL PRIM (FRANCIZOR) se obliga sa nu introduca sau sa depoziteze in incinta spatiului care face obiectul prezentului contract orice tip de materii prime sau materiale interzise de lege.

8.10 ASOCIATUL PRIM (FRANCIZOR) raspunde in totalitate pentru corectitudinea si legalitatea desfasurarii activitatii care face obiectul prezentului contract astfel incat ASOCIATUL SECUND (FRANCIZAT) este absolvit de orice raspundere in acest sens.

8.11 De asemenea ASOCIATUL SECUND (FRANCIZAT) se obliga sa se supuna controalelor efectuate de ASOCIATUL PRIM (FRANCIZOR) sau organele abilitate de lege privind modul in 
care ASOCIATUL SECUND (FRANCIZAT) respecta profilul activitatii care face obiectul prezentului contract, precum si normele de protectie impotriva incendiilor sau de protectie a mediului.

8.12 ASOCIATUL SECUND (FRANCIZAT) va asigura zilnic intocmirea completa si corecta a registrului de casa aferent activitatii de acceptare pariuri sportive in agentia sa si inregistrarea tuturor operatiunilor pe casa de marcat, conform indicatiilor ASOCIATULUI PRIM (FRANCIZOR) si in deplina respectare a normativelor legale in vigoare. In cazul in care, in urma unui control al autoritatilor fiscale sunt aplicate amenzi pentru ASOCIATUL PRIM (FRANCIZOR), ce rezulta in mod exclusiv si direct din intocmirea incorecta a registrului de casa, neinregistrarea tuturor operatiunilor pe casa de marcat si orice alte nereguli in materie fiscala, ASOCIATUL SECUND (FRANCIZAT) se obliga sa suporte contravaloarea acestor amenzi.
8.13 Partile vor fi tinute sa respecte confidentialitatea informatiilor la care au acces ca urmare a derularii acestui contract, sub sanctiunea de daune pentru eventualele prejudicii produse.

8.14 Partile se obliga sa nu desfasoare activitati de concurenta neloiala atat fata de ele insele cat si fata de terti, precum si sa se abtina de la orice fel de manifestari (acte sau fapte) care ar putea dauna imaginii lor.

8.15 Pentru spatiul apartinand ASOCIATULUI SECUND (FRANCIZAT), acesta este obligat sa respecte prevederile privind PSI si normele de protectie a muncii in vigoare.
8.16 In cazul in care exista distrugeri fizice ale echipamentelor tehnice, daunele vor fi suportate de ASOCIATUL SECUND (FRANCIZAT), in paza caruia se afla aceste echipamente.
9 INCETAREA CONTRACTULUI. REZILIEREA.
9.1 Contractul poate inceta la cererea uneia din parti cu o notificare prealabila de 30 de zile.

9.2 Notificarea se va face in scris cu confirmare de primire.

9.3 În cazul în care asociaţia nu desfăşoară o activitate rentabilă, rezultatele economice nefiind satisfăcătoare, părţile contractante pot hotări încetarea asocierii înainte de expirarea duratei acesteia.

9.4 Rezilierea poate interveni daca una din partile contractante nu isi indeplineste in mod culpabil, cu rea vointa, obligatiile contractuale si nu exista posibilitatea reala a continuarii activitatii.

10 MODIFICAREA CONTRACTULUI. ALTE CLAUZE

10.1 Nici o parte nu poate modifica unilateral prezentul contract.

10.2 Modificarea poate interveni numai prin acordul de voinţă exprimat al părţilor ,în act adiţional.

10.3 Aderarea unor terţe persoane fizice sau juridice la prezentul contract de asociere se poate face numai cu acordul ambilor asociaţi.

10.4 Cesiunea acestui contract este posibilă numai pe baza acordului expres al părţilor contractante consemnat în act adiţional.

10.5 La expirarea duratei asociaţiei în participaţiune, atat ASOCIATUL PRIM (FRANCIZOR) cat si ASOCIATUL SECUND (FRANCIZAT) au dreptul la restituţiunea tuturor lucrurilor pe care le-au adus ca aport, iar în cazul în care restituţiunea nu s-ar putea face, au dreptul la reparaţiunea daunelor suferite.

10.6 Pe o durata de 1 an de la incetarea contractului, ASOCIAT SECUND (FRANCIZAT) nu va putea desfasura in spatiul comercial activitatea de pariuri sportive, sub sanctiunea de daune.

10.7 De asemenea, ASOCIATUL PRIM (FRANCIZOR) are dreptul de a i se da cont de lucrurile ce le-a pus în participaţiune având asupra ASOCIATULUI SECUND (FRANCIZAT)  un drept de creanţă pentru aceste lucruri ca aport în asociaţia în participaţiune (conform art. 254 C.com.).

10.8 La incetarea asocierii, ASOCIATUL SECUND (FRANCIZAT) va restitui ASOCIATULUI PRIM (FRANCIZOR) echipamentele aduse de acesta ca aport la asociere in starea in care le-a primit, pe baza de proces verbal de predare-primire semnat de ambele parti contractante.

10.9 In cazul in care ASOCIATUL SECUND (FRANCIZAT) refuza/se afla in imposibilitatea de a inapoia bunurile aduse ca aport al asocierii de catre asociatul prim, va achita acestuia, cu titlu de clauza penala pentru contravaloarea aportului ASOCIATULUI PRIM (FRANCIZOR), suma de 3000 (treimii) EURO. Aceasta clauza constituie pact comisoriu expres de grad IV.
10.10 ASOCIATUL SECUND (FRANCIZAT) va respecta programul de lucru comunicat de asociatul prim francizor.

10.11 ASOCIATUL SECUND (FRANCIZAT) este obligat sa inregistreze contravaloarea pariurilor efectuate in agentie pe casa de marcat pusa la dispozitia sa de catre ASOCIATUL PRIM (FRANCIZOR), sa emita bon fiscal pentru fiecare pariu acceptat, bon pe care sa-l inmaneze clientului, sa listeze raportul fiscal zilnic de incasari (care se va atasa registrului de casa), sa afiseze la loc vizibil anunturile privind obligativitatea clientului de a solicita si pastra bonul fiscal pana la iesirea din agentie.

10.12 ASOCIATUL SECUND (FRANCIZAT) este obligat sa puna la dispozitia clientilor oferta completa, caietul de sugestii si reclamatii (caiet sigilat si stampilat de ASOCIATUL PRIM (FRANCIZOR), Public Bet), sa afiseze la vedere regulamentul de joc precum si toate anunturile aditionale ale ASOCIATULUI PRIM (FRANCIZOR), pentru a fi in conformitate cu prevederile legale si standardul de imagine al Public Bet.

11 FORŢA MAJORĂ
11.1 Prin forţă majoră părţile înţeleg împrejurarea imprevizibilă şi de neînlăturat care face imposibilă executarea obligaţiilor comerciale asumate de către oricare parte şi care exonerează de răspundere partea care o invocă, cu condiţia ca aceasta să fie lipsită de culpă.

11.2 Forţa majoră apără de răspundere partea care o invocă.

11.3 Forţa majoră are caracter bilateral astfel că fiecare dintre părţi, în caz de forţă majoră, poate renunţa la executarea în continuare a contractului.

11.4 Pentru ca forţa majoră să înlăture răspunderea, partea care o invocă este obligată:

11.4.1
să comunice partenerului contractual în scris cazul de forţă majoră în termen de 5 zile de la apariţie;

11.4.2 să solicite în termen de 5(cinci) zile de la apariţie, Camerei de Comerţ şi Industrie a ROMANIEI, certificat oficial de constatare a cazului de forţă majoră.

11.4.3 să comunice în scris partenerului contractual, în termen de 5 zile de la apariţie, dovada cazului de forţă majoră;

11.4.4 să comunice în scris partenerului contractual încetarea cazului de forţă majoră în termen de 5  zile de la încetare;

11.4.5 să ia toate măsurile necesare pentru a limita consecinţele ce le generează cazul de forţă majoră;

11.5 Toate comunicările se vor face in scris, iar termenele de comunicare mai sus menţionate vor curge de la data ştampilei poştei de destinatie.

11.6 Dacă forţa majoră depăşeşte o durată de 30 zile, fiecare parte poate să renunţe la executarea contractului în continuare fără ca să poată cere despăgubiri de la cealaltă.

11.7 Cazul fortuit ca şi forţa majoră este exonerator de răspundere.

12 LITIGII

Eventualele litigii care s-ar putea ivi în legătura cu acest contract vor fi soluţionate pe cale amiabilă, iar dacă părţile nu cad de acord, vor fi soluţionate de instanţele de judecată competente .

Contractul a fost încheiat în 2(doua) exemplare originale, câte unul pentru fiecare parte contractantă.

ASOCIATUL PRIM (FRANCIZOR)                                 ASOCIAT SECUND (FRANCIZAT)
SC ________________




SC _____________________________

